EkBass/fiwiki-20250220-pages-articles huggingface dataset:
Hiroshima (yhtye)

Hiroshima oli suomalainen heavy metal -yhtye joka teki yhden pitkäsoiton Kräk!-levymerkille. Yhtye perustettiin Tukholmassa vuonna 1982 ja se lopetti toimintansa 1987.http://jarviskirja.blogspot.fi/2011/01/hiroshima-yhtye-ja- jarvinen.html ==Kokoonpano== * Tony Hedin (Tony Hanover) – laulu * Kari Varonen (Luke Powerhand) – kitara * Ismo Waronen (Hero O’hara) – kitara * Jouko Kinnunen (Jake Killer) – basso * Raimo ”Rape” Pikanen (Quick) – rummut == Diskografia == * * * == Lähteet == == Aiheesta muualla == * * * Yhtyeen historia Luokka:Suomalaiset metalliyhtyeet
Goldaun vuorensortuma

Goldaun vuorensortuma () oli 2. syyskuuta 1806 Arthissa Sveitsissä tapahtunut luonnonkatastrofi. Sortuma on Sveitsin lähihistorian pahin katastrofi. Siinä kuoli 457 ihmistä. Rossbergvuoren rinteeltä valui noin 40 miljoonaa kuutiometriä kiviä ja murentunutta kalliota alas laaksoon. Sortuman leveys oli puolisen kilometriä, korkeus jopa 80 metriä ja pituus lähes kaksi kilometriä. Vyörymä peitti Goldaun ja Röthenin kylät sekä aiheutti tuhoja Buosingenissa ja Lauerzissa. Lauerzerseessä syntyi hyökyaalto ja järvi pieneni arviolta kuudenneksella. Sortuma-alue on edelleen hyvin erotettavissa vuorenrinteellä. Sortuma oli seurausta kovan pintakerroksen alla olevan pehmeämmän kallioaineksen murenemisesta ja liikkumisesta muun muassa veden vaikutuksesta. Rossbergin rinteen sortumat jatkuvat: vuoden 2005 elokuun runsaiden sateiden jälkeen irtosi rinteestä arviolta 0,1 milj. m³ kiviainesta. Goldaussa on sortumaa, sen syitä ja seurauksia esittelevä museo.Museon kotisivut Alueen halki kulkee luontopolkuLuontopolun kotisivut. Goldaun eläinpuisto () sijaitsee sortuma-alueella Arth-Goldaun rautatieaseman pohjoispuolellaEläinpuiston sivut. == Lähteet == * Sortumasta Arthin kunnan www-sivuilla === Viitteet === == Aiheesta muualla == * Harrastajasivut * Turun Sanomien artikkeli Luokka:Arth Luokka:Onnettomuudet Sveitsissä Luokka:1800-luvun maanvyöryt Luokka:1806
Kunnon syy

”Kunnon syy” on suomalaisartisti Irinan kappale, joka on alun perin hänen ensimmäiseltä studioalbumiltaan Vahva. Irina levytti kappaleen uudestaan kokoelma-albumiaan Yhdeksän hyvää ja kymmenen kaunista 2002–2010 varten yhdessä Maija Vilkkumaan kanssa. Kappale julkaistiin myös singlenä 3. syyskuuta 2010. Kappaleelle on tehty myös musiikkivideo, joka julkaistiin YouTubessa 9. joulukuuta ja iTunesin musiikkivideopalvelussa 17. joulukuuta 2010. Misko Ihon ohjaamalla videolla esiintyy laulajien lisäksi myös näyttelijä Samuli Vauramo. Toisin kuin Irinan ja Maija Vilkkumaan monet aiemmat singlet ”Kunnon syy” ei saavuuttanut merkittävää menestystä ja sijoittui ainoastaan radiolistalla sijalle 17. == Kappaleet == # == Lähteet == Luokka:Vuoden 2010 kappaleet Luokka:Irinan kappaleet Luokka:Maija Vilkkumaan kappaleet
Inger

Inger on alkuperältään skandinaavinen naisen nimi, muunnelma nimestä Ingrid tai Ingegerd. Nimen suomenkielinen vastine on Inkeri. Suomessa nimi Inger on vuoden 2019 loppuun mennessä annettu Digi- ja väestötietoviraston tietojen mukaan 2 693 naispuoliselle henkilölle, joista hieman yli puolet on syntynyt 1940- ja 1950-luvuilla. Ingerin samoin kuin Ingridin nimipäivä on suomen­ruotsalaisen kalenterin mukaan 5. lokakuuta, ja sama päivä on suomen­kielisen kalenterin mukaan Inkerin nimi­päivä. == Tunnettuja Inger- nimisiä == * Inger-Mari Aikio (s. 1961), suomensaamelainen runoilija, toimittaja ja dokumenttielokuvien tekijä * Inger Alfvén (1940–2022), ruotsalainen kirjailija * Inger Andersen (s. 1958), tanskalainen ekonomisti ja ympäristönsuojelija * Inger Andersson (s. 1954), ruotsalainen uimari * Inger Aufles (s. 1941), norjalainen maastohiihtäjä ja olympiavoittaja * Inger Berggren (1934–2019), ruotsalainen laulaja * Inger Christensen (1935–2009), tanskalainen runoilija * Inger Ehrström (1919–2010), suomalainen diplomiekonimi ja päätoimittaja * Inger Anne Frøysedal (s. 1989), norjalainen kolmiloikkaaja * Inger Karoline Gaup (s. 1965), norjansaamelainen laulaja * Inger Hagerup (1905–1985), norjalainen runoilija * Inger Elisabeth Hansen (s. 1950), norjalainen runoilija ja kirjallisuuden kääntäjä * Inger Lise Hansen (s. 1981), norjalainen poliitikko * Inger Jacobsen (1923–1996), norjalainen laulaja ja näyttelijä * Inger Jägerhorn (s. 1938), suomalainen toimittaja ja kirjailija * Inger Koppernæs (1928–1990), norjalainen poliitikko ja ministeri * Inger Hirvelä López (s 1940), suomalainen poliitikko ja diplomaatti * Inger Gammelgaard Madsen (s. 1960), tanskalainen kirjailija ja graafinen suunnittelija * Inger Miller (s. 1972), yhdysvaltalainen pikajuoksija * Inger Nilsson (s. 1959), ruotsalainen näyttelijä * Inger Helene Nybråten (s. 1960), norjalainen maastohiihtäjä * Inger Lise Rypdal (s. 1949), norjalainen laulaja ja näyttelijä * Inger Saltaag (s. 1956), norjalainen taidemaalari ja taidegraafikko * Inger Smits (s. 1994), alankomaalainen käsipalloilija * Inger Støjberg (s. 1973), tanskalainen poliitikko ja ministeri * Siv-Inger Svensson (s. 1953), ruotsalainen iskelmälaulaja * Inger Louise Valle (1921–2006), norjalainen poliitikko ja ministeri == Lähteet == Luokka:Etunimet
Minibosses

Minibosses on yhdysvaltalainen rock-yhtye, joka yhdistää musiikissaan klassisia videopelimusiikkia ja progressiivista musiikkia. Yhtye on tullut tunnetuksi cover-kappaleista, jotka perustuvat vanhoihin Nes-peleihin. Yhtye käyttää musiikissaan myös Kyuss-vivahteisia riffejä.http://www.allmusic.com/artist/minibosses-mn0001934154 ==Historia== Vuodesta 1997–1999, kitaristi Aaron Burke and rumpali Matt Wood soittivat "Jenova Project":issa, yksi aikaisista videopelicoverbändissä, muiden ystävien kanssa University of Massachusetts Amherst:ssa. Tammikuussa 2000, Burke and Wood palkkasivat basisti Ben Baraldi muodostaakseen Minibosses:n. Bändi soitti molempia videopelicovereita ja tavallisia lauluja, ja julkaisivat ensimmäisen levyn "Minibosses" syyskuussa 2000. He eivät olleet tyytyväisiä levyn laatuun ja ovat sitten julkaisseet uusia versioita covereista "Minibosses/Penny Winblood" jakaukseen ja uudet versiot ovat niiden levyllä "Brass". Vuodesta 2000 bändi on ollut kiertueella ja kirjoittaneet uutta materiaa uuteen levyyn. Minibosses yleensä kiertää Arizonaa ja Kaliforniaa. ==Diskografia== ===Albumit=== *Minibosses (itsejulkaisu: Kraid Records, 2000) *Minibosses (EP) (itsejulkaistu, 2004) *Live at the Middle East recorded at The Middle East nightclub (itsejulkaistu, 2004) *Minibosses/Penny Winblood (Forge Records, 2005) *Brass (Itsejulkaistu, 2005) *Brass 2: Mouth (2011) ===Videopeli- coverit=== *Batman *Bionic Commando *Blaster Master *Castlevania *Castlevania II: Simon's Quest *Castlevania III: Dracula's Curse *Contra *Double Dragon *Excitebike *Ghosts 'n Goblins *The Goonies II *Ikari Warriors *Kid Icarus *The Legend of Zelda *Metroid *Mega Man 2 *Mike Tyson's Punch-Out!! *Ninja Gaiden *Rygar *Super Mario Bros. 2 *Super Mario Bros. 3 *Wizards and Warriors *Zelda II: The Adventure of Link ==Lähteet== Luokka:Yhdysvaltalaiset progressiivisen rockin yhtyeet
Spree-Neiße

Spree-Neiße on piirikunta, joka sijaitsee Brandenburgin osavaltiossa, Saksassa. Piirikunnan pinta-ala on noin 1 648 neliökilometriä ja asukasluku 120 178 (2012). Sen pääkaupunki on Forst (Lausitz). Spree-Neißen piirikunta rajautuu pohjoisesta myötäpäivään lueteltuna Oder-Spreen piirikuntaan, Puolaan, Görlitzin ja Bautzen piirikuntiin Saksin osavaltiossa, ja Dahme- Spreewaldin piirikuntaan. == Lähteet == == Aiheesta muualla == * Piirikunnan verkkosivut landkreis-spree-neisse.de Luokka:Brandenburgin piirikunnat
Teltow-Fläming

Teltow-Fläming on piirikunta, joka sijaitsee Brandenburgin osavaltiossa, Saksassa. Piirikunnan pinta-ala on noin 2 092 neliökilometriä ja asukasluku 159 686\. Sen pääkaupunki on Luckenwalde. Teltow-Fläming rajautuu pohjoisesta myötäpäivään lueteltuna Berliiniin, Dahme-Spreewaldin ja Elbe-Elsterin piirikuntiin, Wittenbergin piirikuntaan Saksi-Anhaltin osavaltiossa sekä Potsdam-Mittelmarkin piirikuntaan. == Lähteet == == Aiheesta muualla == * Piirikunnan verkkosivut teltow-fläming.de Luokka:Brandenburgin piirikunnat
Uckermark (piirikunta)

Uckermark on piirikunta, joka sijaitsee Brandenburgin osavaltiossa, Saksassa. Se on pinta-alaltaan noin 3 058 neliökilometriä, ja asukasluvultaan 122 484 (2012). Sen pääkaupunki on Prenzlau. Piirikunnan rajanaapurit ovat pohjoisesta myötäpäivään lueteltuna Mecklenburgische Seenplatten ja Vorpommern- Greifswaldin piirikunnat Mecklenburg-Etu-Pommerin osavaltiossa, Puola, sekä Barnimin ja Oberhavelin piirikunnat. Uckermark on pinta-alaltaan Saksan suurin piirikunta. == Lähteet == == Aiheesta muualla == * Piirikunnan verkkosivut uckermark.de Luokka:Brandenburgin piirikunnat
Viheltelen

"Viheltelen" on suomalaisartisti Stigin kappale hänen neljänneltä pitkäsoitoltaan Niks ja naks. Sen julkaisi The Fried Music digitaalisesti ladattavana singlenä 21. kesäkuuta 2013. Sanoituksiltaan kappale kertoo juhlimisesta ja sitä seuraavan aamun tuntemuksista. Kappaleelle on tehty myös musiikkivideo, joka julkaistiin 19. heinäkuuta 2013. Videon tekemisen aikana artisti koki kauhunhetkiä, koska hän joutui ensimmäistä kertaa tekemään tandem-hypyn lentokoneesta. ==Kappaleet== # ==Listasijoitukset== Listat (2013) Paras sijoitus Suomen virallinen singlelista 12 Suomen virallinen latauslista 8 Radiolista 8 ==Lähteet== Luokka:Stigin kappaleet Luokka:Vuoden 2013 kappaleet
Lübben (Spreewald)

Lübben (Spreewald) on kaupunki Brandenburgin osavaltiossa, Saksassa. Se on Dahme-Spreewaldin piirikunnan pääkaupunki. Kaupungin asukasluku on 13 815 (2012). == Lähteet == == Aiheesta muualla == Luokka:Dahme-Spreewald Luokka:Saksan kaupungit Luokka:Brandenburgin kunnat
Kevätsittiäinen

Kevätsittiäinen (Geotrupes vernalis eli Trypocopris vernalis) on sittiäisten heimoon kuuluva melko kookas kovakuoriaislaji. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE)Esko Hyvärinen, Ilpo Mannerkoski, Tom Clayhills, Eero Helve, Seppo Karjalainen, Erkki Laurinharju, Petri Martikainen, Jaakko Mattila, Jyrki Muona, Mikko Pentinsaari, Pertti Rassi, Ilpo Rutanen, Juha Salokannel, Juha Siitonen & Hans Silfverberg 2010. Kovakuoriaiset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s.545-582 . == Koko ja ulkonäkö == Kevätsittiäinen on 14-20 mm:n pituinen, ruumiinmuodoltaan huomattavan kupera ja leveä kovakuoriainen. Se on väritykseltään kauttaaltaan musta, mutta voimakkaasti sinisen tai violetin, harvemmin vihreän, metallinkiiltoinen. Etuselässä on tiheä,mutta hienojakoinen pistekuvio. Peitinsiivet ovat lähes täysin sileät tai korkeintaan hyvin heikosti uurteiset. s. 88-89 sekä195 == Levinneisyys == Lajin levinneisyys kattaa lähes koko Euroopan pois lukien pohjoisimmat alueet ja idässä sitä tavataan ainakin Iraniin saakka. Ruotsissa laji on ollut aikaisemmin laajalti levinnyt maan etelä- ja keskiosiin, mutta taantunut viime aikoina voimakkaasti. Nykyisin sen elinalueet keskittyvät Gotlantiin, Öölantiin ja Skooneen, joissa se on paikoin runsaslukuinen.Artfaktablad Suomessa kevätsittiäinen on aikoinaan ollut maan etelä- ja keskiosissa laajalti levinnyt, mutta siitä ei ole tehty yhtäkään havaintoa 1960-luvun jälkeen. == Elinympäristö ja elintavat == Kevätsittiäinen ei ole kovin tarkka elinympäristönsä suhteen. Parhaiten sitä kuitenkin tapaa kuivilla ja hiekkapohjaisilla paikoilla, kuten kuivissa kangasmetsissä. Aikuisia kuoriaisia tavataan koko kesän ajan, mutta aivan erityisesti keväisin, mihin lajin nimikin viittaa. Ne kaivavat lantakasojen alle noin 70-80 mm syvyyteen ulottuvia käytäviä, joiden päässä olevassa lannan täyttämässä toukkakammiossa toukka elää. Toukkakehitys kestää noin 10 kuukautta. Kuoriaiskannat ovat muun muassa Ruotsissa olleet laskussa jo 1800-luvun lopulta alkaen ja laji on hävinnyt monilta entisiltä elinpaikoiltaan, mutta tarkkaa syytä tähän ei tunneta. Suomessa laji on luokiteltu alueellisesti hävinneeksi, Ruotsissa se on silmälläpidettävä. == Lähteet == == Aiheesta muualla == *Laji.fi: Kevätsittiäinen (Trypocopris vernalis) Luokka:Sittiäiset Luokka:Suomesta hävinneet lajit
Kiharahokot

Kiharahokot eli hokkokanat (Crax) on hokkojen heimoon kuuluva kanalintusuku. Kiharahokkojen sukuun kuuluu BirdLife Suomen mukaan seitsemän lajia. == Kiharahokkoihin kuuluvia lajeja == * Aarnihokko (Crax rubra) * Isohokko (Crax alector) * Kaljunaamahokko (Crax fasciolata) * Keltaliuskahokko (Crax daubentoni) * Punahelttahokko (Crax globulosa) * Punanokkahokko (Crax blumenbachii) * Sininokkahokko (Crax alberti) == Lähteet == == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *UniProt, Taxonomy: Crax Luokka:Hokot
Bogdan Jakimov

Bogdan Jakimov (s. 4. lokakuuta 1994 Nižnekamsk) on venäläinen jääkiekkoilija, pelipaikaltaan keskushyökkääjä. Jakimov on Edmonton Oilersin kolmannen kierroksen varaus NHL:n vuoden 2013 varaustilaisuudesta. ==Lähteet== Luokka:Venäläiset jääkiekkoilijat Luokka:Edmonton Oilersin varaamat pelaajat Luokka:Vuonna 1994 syntyneet Luokka:Elävät henkilöt
Gabapentiini

Gabapentiini on lääke, jota käytetään epilepsian, hermovaurion aiheuttamien kipujen, levottomat jalat -oireyhtymän ja vaihdevuosien kuumien aaltojen hoitoon. Sitä myydään Suomessa valmistenimellä Gabapentin, Gabrion ja Neurontin.Ihmisille tarkoitettujen lääkevalmisteiden valmisteyhteenvedot ATC- koodin perusteella: N03AX12 Fimea. Lääkkeestä on edelleen jalostettu pregabaliini. == Haittavaikutukset == Gabapentiinin pitkäaikaiskäyttö johtaa naisilla estrogeenin erityksen heikkenemiseen. == Lähteet == == Aiheesta muualla == *Terveyskirjasto: Gabapentiini *PubChem: Gabapentin *Human Metabolome Database (HMDB): Gabapentin *DrugBank: Gabapentin *Kyoto Encyclopedia of Genes and Genomes (KEGG): Gabapentin *ChemBlink: Gabapentin * http://www.medicinenet.com/gabapentin-oral/article.htm Luokka:Anksiolyytit Luokka:Antikonvulsantit Luokka:Gabapentinoidit Luokka:Kipulääkkeet Luokka:Aminohapot Luokka:Kalsiumkanavan salpaajat
Kypärähokot

Kypärähokot (Pauxi) on hokkojen heimoon kuuluva kanalintusuku. Kypärähokkojen sukuun kuuluu BirdLife Suomen mukaan kolme lajia. == Lajit == * Perunkypärähokko (Pauxi unicornis) * Sirankypärähokko (Pauxi koepckeae) * Venezuelankypärähokko (Pauxi pauxi) == Lähteet == == Aiheesta muualla == *UniProt, Taxonomy: Pauxi Luokka:Hokot
Nintendocore

Nintendocore (myös nintendo rock, video rock tai nerdcore) on musiikin tyylilaji, joka yhdistelee modernin rockin aggressiivisia tyylejä chiptune- ja videopelimusiikin kanssa. Nintendocore on kehittynyt hardcore punkista ja metallimusiikista, ja se on ottanut vaikutteita useista musiikin tyylilajeista. Nintendocore-termin lanseerasi metalcoreyhtye Horse the Band, joka käytti sitä aluksi vitsinä. == Yhtyeitä == * An Albatross * Crystal Castles * Hella * Horse the Band * Math the Band * The Megas * Minibosses * The Octopus Project * Rolo Tomassi * Sky Eats Airplane ==Lähteet== Luokka:Fuusiomusiikin tyylilajit Luokka:Hardcore punkin tyylilajit Luokka:Metallimusiikin tyylilajit Luokka:Metalcoren tyylilajit Luokka:Post- hardcore Luokka:Videopelimusiikki
Kuninkaan punikit

Kuninkaan punikit – suomalaisia Muurmannin legioonassa 1918–1919 on Seppo Rustaniuksen ohjaama sisällissodan aikoihin liittyvä dokumentti, joka käsittelee Muurmannin legioonaa. Elokuva esitettiin Ylen Dokumenttiprojekti- sarjassa 7.10.2013, ja ennakkoon sitä esitettiin kutsuvierasnäytöksessä 26.2.2012 Suomen Elokuvasäätiön Kino K-13:ssa ja dokumenttiklubilla 29.4.2013 Venäjän tiede- ja kulttuurikeskuksessa.Esitykset, Kuninkaan punikit, Illume.fi, viitattu 5.10.2013 Muurmannin legioonaksi kutsuttu ryhmä muodostui Vienan Karjalaan sisällissodan lopulla paenneista punaisista, jotka Britannian armeija värväsi. Seppo Rustanius on tehnyt sisällissodan vaiheista useita dokumenttielokuvia ihmiskohtaloiden kautta. Elokuvaan sisältyy Britannian Imperial War Museumista löytynyttä uutta arkistoaineistoa Murmanskista, Arkangelista ja Britanniasta ja lisäksi aineistoa monista muista arkistoista. Ajankohta on Neuvosto-Venäjän ensi vaiheet ja Suomen valtion syntyprosessi.Kuninkaan punikit, Illume.fi, viitattu 5.10.2013Ohjaajan sana, Kuninkaan punikit, Illume.fi, viitattu 5.10.2013 Legioonan nimi oli virallisesti Suomalainen Legioona.Taustaa, Kuninkaan punikit, Illume.fi, viitattu 5.10.2013 ==Lähteet== ==Aiheesta muualla== *Kuninkaan punikit Ylen sivulla *Kuninkaan punikit tuotantoyhtiö Illumen sivulla *Kuninkaan punikit, Savon Sanomat Luokka:Suomalaiset dokumenttielokuvat Luokka:Vuoden 2013 dokumenttielokuvat Luokka:Vuoden 2013 suomalaiset elokuvat Luokka:Suomen sisällissotaan pohjautuvat elokuvat
Kenny MacAulay

Kenneth "Kenny" MacAulay (s. 29. huhtikuuta 1984 Baddeck, Nova Scotia, Kanada) on kanadalaissyntyinen kroatialainen jääkiekkoilija, pelipaikaltaan puolustaja. Hän on viimeksi edustanut EBEL-liigassa pelaavaa itävaltalaista HC Innsbruckia kaudella 2015-2016. MacAulay pelasi vielä 2016 Kroatian maajoukkueessa D1B MM-turnauksessa, vaikka ei pelannut kauden aikana missään seurajoukkueessa. Ennen ammattilaisuraansa MacAulay pelasi yliopistokiekkoa Vermontin yliopiston joukkueessa Yhdysvalloissa. ==Lähteet== Luokka:Kroatialaiset jääkiekkoilijat Luokka:Vuonna 1984 syntyneet Luokka:Elävät henkilöt
Hokot (suku)

Hokot (Mitu) on hokkojen heimoon kuuluva kanalintusuku. Hokkojen sukuun kuuluu BirdLife Suomen mukaan neljä lajia. == Hokkoihin kuuluvia lajeja == * Alagoasinhokko (Mitu mitu) * Kyhmyhokko (Mitu tuberosum) * Samettihokko (Mitu tomentosum) * Viidakkohokko (Mitu salvini) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *UniProt, Taxonomy: Mitu Luokka:Hokot
Sakut

Sakut eli sakukanat (Penelope) on hokkojen heimoon kuuluva kanalintusuku. Sakujen sukuun kuuluu BirdLife Suomen mukaan viisitoista lajia. == Sakuihin kuuluvia lajeja == * Amazoniansaku (Penelope jacquacu) * Andiensaku (Penelope montagnii) * Isosaku (Penelope purpurascens) * Kolumbiansaku (Penelope perspicax) * Partasaku (Penelope barbata) * Perunsaku (Penelope albipennis) * Punanaamiosaku (Penelope dabbenei) * Ruostesaku (Penelope superciliaris) * Ruskovatsasaku (Penelope ochrogaster) * Tummajalkasaku (Penelope obscura) * Valkokulmasaku (Penelope jacucaca) * Valkotöyhtösaku (Penelope pileata) * Viherselkäsaku (Penelope marail) * Viidakkosaku (Penelope ortoni) * Vuorisaku (Penelope argyrotis) == Lähteet == == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *UniProt, Taxonomy: Penelope Luokka:Hokot
Herzberg (Elster)

Herzberg (Elster) on kaupunki Brandenburgin osavaltiossa, Saksassa. Se on Elbe-Elsterin piirikunnan pääkaupunki. Kaupungin asukasluku on 9 345 (2012). pienoiskuva|vasen|175px|Kaupungin raatihuone ja kirkko. == Lähteet == == Aiheesta muualla == Luokka:Brandenburgin kunnat Luokka:Saksan kaupungit
Arne Gabius

Arne Gabius (s. 22. maaliskuuta 1981) on saksalainen kestävyysjuoksija. Gabius saavutti hopeaa 5 000 metrillä Helsingin EM-kilpailuissa 2012 ajalla 13.31,83.http://www.hs.fi/urheilu/Britannian+Mo+Farah+yll%C3%A4ttyi+saavutuksestaan+Ihan+oikeastiko/a1305578230780 Barcelonan EM-kilpailuissa 2010 hän oli samalla matkalla 12:s ja Zürichin EM- kilpailuissa 2014 seitsemäs. Hän karsiutui 5 000 metrin alkuerissä Berliinin MM-kilpailuissa 2009, Lontoon olympialaisissa 2012 ja Moskovan MM-kilpailuissa 2013. 10 000 metrillä hän oli 17:s Pekingissä 2015. Sisäradoilla hän on sijoittunut 3 000 metrillä MM-kilpailuissa 12:nneksi Valenciassa 2008 ja kahdeksanneksi Istanbulissa 2012 sekä EM-kilpailuissa yhdeksänneksi Birminghamissa 2007. Gabiuksen ennätys 3 000 metrillä on 7.35,43, 5 000 metrillä 13.12,50, 10 000 metrillä 27.43,93 ja maratonilla 2.08.33. Maratonennätyksensä hän juoksi vuoden 2015 Frankfurtin maratonilla, jolloin rikkoi Jörg Peterin 27 vuotta vanhan Saksan ennätyksen 14 sekunnilla. ==Lähteet== * ===Viitteet=== Luokka:Saksalaiset kestävyysjuoksijat Luokka:Vuonna 1981 syntyneet Luokka:Elävät henkilöt
Senftenberg

Senftenberg on kaupunki Brandenburgin osavaltiossa, Saksassa. Se on Oberspreewald-Lausitzin piirikunnan pääkaupunki. Kaupungin asukasluku on 25 061 (2012). pienoiskuva|vasen|175px|Luterilainen kirkko, taustalla kerrostalo. == Lähteet == == Aiheesta muualla == Luokka:Brandenburgin kunnat Luokka:Saksan kaupungit
Mangaanisulfaatti

Mangaanisulfaatti (MnSO4) on mangaani- ja sulfaatti-ionien muodostama epäorgaaninen ioniyhdiste. Yhdiste on yksi tärkeimmistä mangaanin yhdisteistä ja sitä käytetään muun muassa lannoitteena, hivenainevalmisteissa ja mangaanin tai mangaaniyhdisteiden valmistuksessa. ==Ominaisuudet== Kidevedettömänä mangaanisulfaatti on huoneenlämpötilassa väritöntä ja kiteistä kiinteää ainetta. Yhdiste liukenee hyvin veteen ja paremmin viileään ja lämpimiin kuin kuumaan veteen. Maksimiliukoisuus on noin 31-asteiseen veteen. Kidevedettömän mangaanisulfaatin lisäksi yhdisteestä tunnetaan lukuisia kidevedellisiä muotoja kuten monohydraatti (MnSO4·H2O), dihydraatti (MnSO4·2H2O), tetrahydraatti (MnSO4·4H2O), pentahydraatti (MnSO4·5H2O) ja heptahydraatti (MnSO4·7H2O), jotka ovat väriltään vaaleanpunaisia. Mangaanisulfaatin hydraateista kidevesi poistuu kuumentamalla.Arno H. Reidies: Manganese Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 5.10.2013 Mangaanisulfaatti muodostaa alkalimetallisulfaattien kanssa kaksoissuoloja. ==Valmistus ja käyttö== Mangaanisulfaattia valmistetaan teollisesti pääasiallisesti liuottamalla mangaanioksidia tai mangaanikarbonaattia rikkihappoon. Myös Mangaanidioksidista voidaan valmistaa mangaanisulfaattia liuottamalla sitä rikkihappoon pelkistimen, kuten hiilen läsnä ollessa. Mangaanisulfaattia muodostuu sivutuotteena hapetettaessa orgaanisia yhdisteitä mangaanidioksidilla rikkihappoisella liuoksella esimerkiksi hydrokinonin valmistuksen yhteydessä. :MnO + H2SO4 → MnSO4 \+ H2O Mangaanisulfaatti on yksi teollisesti ja taloudellisesti merkittävimmistä mangaaniyhdisteistä. Siitä voidaan valmistaa metallista mangaania elektrolyyttisesti ja sitä voidaan käyttää lähes kaikkiean mangaaniyhdisteiden valmistuksen lähtöaineena. Siitä valmistettavia yhdisteitä ovat muun muassa mangaanidioksidi, mangaanikarbonaatti, manebi ja eräät väriaineet. Yhdistettä käytetään myös lasin värjäämiseen violetiksi, lannoitteissa, eläinten rehuissa hivenaineena ja hivenainevalmisteissa. ==Lähteet== ==Aiheesta muualla== * Luokka:Mangaaniyhdisteet Luokka:Sulfaatit
Harmaapääsurukki

Harmaapääsurukki (Schiffornis major) eli aiemmalta nimeltään harmaapäätanssija on tityrojen heimoon kuuluva varpuslintu. ==Levinneisyys== Harmaapääsurukkia tavataan Boliviassa, Brasiliassa, Kolumbiassa, Ecuadorissa, Perussa ja Venezuelassa. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi. Harmaapääsurukin elinympäristöä ovat metsät. Lintu on yleisväritykseltään punaruskea. ==Lähteet== Luokka:Tityrat
Rastassurukki

Rastassurukki (Schiffornis turdina) eli aiemmalta nimeltään rastastanssija on tityrojen heimoon kuuluva varpuslintu. ==Levinneisyys== Rastassurukkia tavataan laajalla alueella Meksikon eteläosista Brasilian keskiosiin ja Boliviaan. Lisäksi sitä esiintyy erillään Brasilian itäosissa. Lajin kannaksi arvioidaan 500 000 – 4 999 999 yksilöä. Se on luokiteltu elinvoimaiseksi. Rastassurukin elinympäristöä ovat kosteat metsät. ==Lähteet== Luokka:Tityrat
Beeskow

Beeskow on kaupunki Brandenburgin osavaltiossa, Saksassa. Se on Oder-Spreen piirikunnan pääkaupunki. Kaupungin asukasluku on 7 996 (2012). == Lähteet == == Aiheesta muualla == Luokka:Brandenburgin kunnat Luokka:Saksan kaupungit
Sammalsurukki

Sammalsurukki (Schiffornis virescens) eli aiemmalta nimeltään sammaltanssija on tityrojen heimoon kuuluva varpuslintu. ==Levinneisyys== Sammalsurukkia tavataan Argentiinassa, Brasiliassa ja Paraguayssa. Sitä on kuvattu melko yleiseksi, ja sen kannankehitys on vakaa. Laji on luokiteltu elinvoimaiseksi. Sammalsurukin elinympäristöä ovat kosteat metsät. ==Lähteet== Luokka:Tityrat
Henrik VII Luxemburgilainen

Henrik VII Luxemburgilainen (noin 1275–1313) oli Pyhän saksalais-roomalaisen keisarikunnan keisari. Hänestä tuli Saksan kuningas vuonna 1308 ja paavi Klemens V kruunasi hänet keisariksi vuonna 1312. Hän hallitsi kuolemaansa asti. == Hallitsija == Henrik pyrki palauttamaan keisarikuntansa loistokkuuden valtaamalla hajaantuneen Italian. Dante tuki ajatusta ja muun muassa mainitsi hänet Jumalaisen näytelmän Paratiisi-osassa. Henrik aloitti retken Italiaan ja kävi sotaa muun muassa Napolin kuningasta Robertia vastaan. Retken aikana hänet kruunattiin keisariksi ja Italian kuninkaaksi. Valloitus jäi kuitenkin kesken ja yhdistetyt alueet hajosivat hänen kuolemansa jälkeen. == Perhe == Henrik avioitui Tervurenissa 9. heinäkuuta 1292 Brabantin herttuatar Margaretan (1276–1311) kanssa, joka oli Brabantin herttua Johannes I:n (1252/1253–1294) ja Flanderin herttuatar Margaretan vanhin tytär. Heille syntyi kolme lasta: * Juhana Luxemburgilainen Sokea (1296–1346), avioitui 1310 Böömin kuningas Venceslaus II:n ja Judith (Guta) von Habsburgin tyttären Elisabet Böömiläisen (1292–1330) ja hänestä tuli Böömin kuningas * Maria (1304–1324) avioitui Ranskan kuningas Kaarle IV:n kanssa * Beatrix (n. 1306–1319) avioitui Unkarin kuningas Ludvig I Suuren kanssa == Lähteet == * Luokka:Pyhän saksalais-roomalaisen keisarikunnan hallitsijat Luokka:Vuonna 1275 syntyneet Luokka:Vuonna 1313 kuolleet
Yvonne Hak

Yvonne Hak (s. 30. kesäkuuta 1986 Alkmaar, Alankomaat) on alankomaalainen juoksija, joka on erikoistunut 800 metrille. Barcelonan EM-kilpailuissa 2010 Hak sijoittui 800 metrillä alun perin toiseksi ennätysajallaan 1.58,85http://yle.fi/urheilu/venajan_naisten_mahti-ilta_jatkui_- _savinova_otti_omansa/5606240, mutta hän nousi vuosi 2017 kilpailun voittajaksi kun kilpailun alun perin voittanut Marija Savinova hylättiin dopingin vuoksi. == Lähteet == Luokka:Alankomaalaiset keskimatkojen juoksijat Luokka:Vuonna 1986 syntyneet Luokka:Elävät henkilöt
Ruostelaulutyranni

Ruostelaulutyranni (Laniocera rufescens) on tityrojen heimoon kuuluva varpuslintu. ==Levinneisyys== Ruostelaulutyrannia tavataan Meksikon eteläosista Kolumbiaan ja Ecuadoriin. Sen kannaksi arvioidaan 20 000–49 999 yksilöä. Laji on luokiteltu elinvoimaiseksi. ==Lähteet== Luokka:Tityrat
Tuhkalaulutyranni

Tuhkalaulutyranni (Laniocera hypopyrra) on tityrojen heimoon kuuluva varpuslintu. ==Levinneisyys== Tuhkalaulutyrannia tavataan Boliviassa, Brasiliassa, Kolumbiassa, Ecuadorissa, Ranskan Guianassa, Guyanassa, Perussa, Surinamessa ja Venezuelassa. Lajia on kuvattu harvinaiseksi ja laikuttaisesti esiintyväksi, ja sen kannankehitys on laskeva. Sen ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Tityrat
Neuruppin

Neuruppin on kaupunki Brandenburgin osavaltiossa, Saksassa. Se on Ostprignitz- Ruppinin piirikunnan pääkaupunki. Kaupungin asukasluku on 30 162 (2012). == Lähteet == == Aiheesta muualla == Luokka:Brandenburgin kunnat Luokka:Saksan kaupungit
Michael Kostka

thumb|Michael Kostka vuonna 2014. Michael ”Mike” Kostka (s. 28. marraskuuta 1985) on kanadalainen jääkiekkoilija, pelipaikaltaan puolustaja. Hän edustaa NHL-seura Ottawa Senatorsia. Ensimmäiset NHL-ottelunsa hän pelasi Toronto Maple Leafsissa kaudella 2012–2013 ja on sen jälkeen edustanut Chicago Blackhawksia, Tampa Bay Lightningia ja New York Rangersia. Hän nousi NHL:ään ilman varausta yliopistosarjan ja AHL:n kautta. Norfolk Admiralsissa Kostka oli voittamassa AHL:n mestaruutta Calder Cupia 2012. == Lähteet == == Aiheesta muualla == * * * Michael Kostka Twitterissä Luokka:Kanadalaiset jääkiekkoilijat Luokka:Elävät henkilöt Luokka:Vuonna 1985 syntyneet
Bad Belzig

Bad Belzig on kaupunki Brandenburgin osavaltiossa, Saksassa. Se on Potsdam- Mittelmarkin piirikunnan pääkaupunki. Kaupungin asukasluku on 11 119 (2012). == Lähteet == == Aiheesta muualla == Luokka:Brandenburgin kunnat Luokka:Saksan kaupungit
Perleberg

Perleberg on kaupunki Brandenburgin osavaltiossa, Saksassa. Se on Prignitzin piirikunnan pääkaupunki. Kaupungin asukasluku on 12 059 (2012). pienoiskuva|vasen|175px|Kaupungin raatihuone ja kirkko. == Lähteet == == Aiheesta muualla == Luokka:Brandenburgin kunnat Luokka:Saksan kaupungit
Forst (Lausitz)

Forst (Lausitz) on kaupunki Brandenburgin osavaltiossa, Saksassa. Se on Spree- Neißen piirikunnan pääkaupunki. Kaupungin asukasluku on 19 312 (2012). == Lähteet == == Aiheesta muualla == Luokka:Brandenburgin kunnat Luokka:Saksan kaupungit
Kozjatyn

Kozjatyn () on kaupunki Vinnytsjan alueella Ukrainassa. Se on 150 km Kiovasta lounaaseen Vinnytsjaan johtavan rautatien varrella. Aluekeskus Vinnytsja on 70 km päässä. Kaupungissa on noin 24 461 asukasta (2011). Ensimmäinen kirjallinen maininta paikkakunnasta on vuodelta 1734, jolloin se oli osa Puolaa. Vuoden 1793 Puolan jaossa paikkakunta joutui Venäjän keisarikunnan puolelle. Asutuksesta tehtiin Kiovan kuvernementin Berdytšivin kihlakuntaan kuulunut kaupunki 7. heinäkuuta 1874, kun Kiovan ja Baltian välinen rautatie syntyi. Kaupungissa on suuri rautatieasema ja rautatiellä on suuri merkitys kaupungin taloudelle. Kozjatyn tunnetuimpiin henkilöihin lukeutuun kaupungissa vuonna 1965 syntynyt puuveistostaiteilija Serhiv Karpenko. == Galleria == Залізничний вокзал P1740495 Козятин.jpg|Rautatieaseman pääsisäänkäynti File:Kazatin Tower.jpg|Vesitorni File:Kaz build.jpg|Tyypillinen vanhempi asuinkerrostalo, jossa on kaasuliittymä File:Kazatin parovoz.jpg|Höyryveturi L-2309 esillä rautatieaseman vieressä File:Tank Kozyatyn.jpg|Puna-armeijan tankki muistona kaupungin puistossa File:Market outside.JPG|Kaupungin torielämää kesällä 2007 == Lähteet == == Aiheesta muualla == Luokka:H’milnykin piiri Luokka:Vinnytsjan alueen kaupungit
SV Babelsberg 03

Sportverein Babelsberg 03 e.V., joka yleisemmin tunnetaan nimellä SV Babelsberg 03 tai lempinimellä "Nulldrei", on saksalainen jalkapalloseura Berliinin metropoliin kuuluvasta Potsdamin kaupungista. Seura perustettiin alun perin vuonna 1903 nimellä Sport-Club Jugendkraft 1903. Tämän lisäksi vuonna 1905 lähinnä työväestö perusti Nowawesin taajamaan jalkapallojoukkueen nimeltä Fußball-Club Fortuna 05. Vuonna 1938 kansallissosialistien "böömiläisenä" hyljeksimä Nowawes-nimi jätettiin pois käytöstä, ja se huvila- alue Neubabelsberg yhdistettiin Babelsbergiksi, josta tuli jo vuonna 1940 Potsdamin osa. Myös jalkapallojoukkueet kokivat nimenmuutoksia. Toisen maailmansodan ajan seura oli tauolla, ja sen päätyttyä itse asiassa Berliinin ja Babelsbergin väliin tuli valtakunnanraja, ja vuonna 1946 sodan jälkiseurauksena kaikki "porvarillinen" yhdistystoiminta kiellettiin epäiltynä nationalistihenkisyydestä, mukaan lukien jalkapallojoukkueet. Babelsbergiin perustettiin DDR:ssa uudelleen vuonna 1948 nimellä BSG Motor Babelsberg jatkamaan SpVgg Potsdam 03:n ennen sotia saavuttamaa asemaa. Nykyisen nimensä seura sai Saksojen yhdistyttyä vuonna 1991. Nykyisin seuran edustusjoukkue pelaa Regionalligassa, mutta korkeimmillaan seura on ollut 2. Bundesliigassa kausien 2001-2004 ajan. == Aiheesta muualla == *Seuran kotisivut Luokka:Saksalaiset jalkapalloseurat Luokka:Potsdam Luokka:Vuonna 1903 perustetut urheiluseurat
FS Surcouf (1929)

Surcouf oli Ranskan laivaston sukellusvene toisessa maailmansodassa. Se oli aikansa suurin sukellusvene, kunnes keisarillisen Japanin laivaston sukellusvene I-400 laskettiin vesille 18. tammikuuta 1943. ==Valmistus== Aluksen suunnitelmat vahvisti Ranskan laivastonsuunnitteluosaston () sukellusvenetoimiston () johtaja Léon Roquebert. Laivastoministeri Georges Leygues esitteli suunnitelman Q5 laivastoesikunnalle, joka hyväksyi suunnitelman 17. heinäkuuta 1926. Aluksen hankinta sisällytettiin vuoden 1926 laivasto-ohjelmaan ja se tilattiin 31. joulukuuta 1926 Cherbourgin telakalta. Se laskettiin vesille 18. lokakuuta 1929 ja alus otettiin palvelukseen toukokuussa 1934.Surcouf ==Palvelus== Alus oli Cherbourgissa, kun Saksa hyökkäsi Ranskaan toukokuussa 1940. Alus purjehti Brestiin ja myöhemmin pakeni edelleen Plymouthiin. Britit valtasivat aluksen Operaatio Catapultissa 3. heinäkuuta 1940Surcouf - palvelus. Valtauksen aikana kaksi Royal Navyn upseeria ja yksi merimies sekä ranskalainen mekaanikko Yves Daniel saivat surmansa miehistön noustua vastarintaan. Alus siirrettiin elokuussa 1940 Vapaan Ranskan laivastolle. Alus osallistui muun muassa St. Pierre-Miquelonin valtaukseenBagnasco, Erminio s. 48. Se upposi 18. helmikuuta 1942 ollessaan matkalla Panaman kanavan kautta Tahitille, kun amerikkalainen rahtialus SS Thompson Lykes törmäsi siihen pimeydessäGardiner, Robert s. 274. Aluksen uppoaminen vahvistettiin Lontoossa 18. huhtikuuta 1942. == Lähteet == * * === Viitteet === Luokka:Ranskan laivaston sukellusveneet Luokka:Ranskalaiset toisen maailmansodan sukellusveneet
Katkolaakasittiäinen

Katkolaakasittiäinen (Onthophagus fracticornis) on eläinten lannalla elävä kovakuoriaislaji. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE)Esko Hyvärinen, Ilpo Mannerkoski, Tom Clayhills, Eero Helve, Seppo Karjalainen, Erkki Laurinharju, Petri Martikainen, Jaakko Mattila, Jyrki Muona, Mikko Pentinsaari, Pertti Rassi, Ilpo Rutanen, Juha Salokannel, Juha Siitonen & Hans Silfverberg 2010. Kovakuoriaiset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s.545-582 . == Koko ja ulkonäkö == Katkolaakasittiäisen pää, etuselkä ja raajat ovat mustat ja niissä on pronssinruskea tai kellertävä metallinkiilto. Koiraan päälaelta kasvaa pitkä, kärkeä kohti kapeneva ja kärkiosassaan eteenpäinkaartuva sarvi. Pään sivuilla silmän edessä on terävä kulma. Naaraan etuselän etureuna on tasainen ilman lähilajeille ominaista kyhmyä. Peitinsiipien tyven kilveke puuttuu. Peitinsiivet ovat punaruskeat ja niitä kirjovat epäsäännölliset mustat pilkut. Kuoriainen on muodoltaan pullea ja sen ruumis on noin 5,5-9,5 mm pikä. s. 180-181, 186-187 sekä 209 Lajin erottaminen typölaakasittiäisestä (Onthophagus similis) vaatii huomattavan yksityiskohtaista tarkastelua. == Levinneisyys == Lajin levinneisyys ulottuu Pohjois-Afrikasta Skandinavian eteläosiin ja idässä Keski-Aasiaan. Suomessa lajista on aikoinaan tehty harvakseltaan havaintoja ympäri maan eteläosia. Viimeisin havainto on kuitenkin vuodelta 1946 eikä lajin katsota enää esiintyvän Suomessa. == Elinympäristö ja elintavat == Lähisukulaistensa tapaan myös katkolaakasittiäinen on elinympäristönsä suhteen suhteellisen vaatelias ja edellyttää lämmintä elinpaikka. Tyypillinen elinympäristö on laidunnettu rinne, jonka maaperä on hiekkapitoista. Ruotsin Öölannissa sitä tavataan myös alvareilla ja Gotlannissa jopa harvakasvuisissa metsiköissä. Aikuiset kuoriaiset elävät lantakasoissa ja kaivavat niiden alla olevaan maaperään käytäviä, jotka ne täyttävät lannalla ja munivat sinne. Laji suosii etenkin hevosen ja lehmän lantaa, mutta sitä on tavattu myös monien villieläinten jätöksiltä.Artfaktablad Kuoriaiset talvehtivat aikuisina ja niitä voi tavata keväästä syksyyn, joskin yksilömäärä on ilmeisesti suurimmillaan elo-syyskuussa. Suomessa katkolaakasittiäinen on luokiteltu alueellisesti hävinneeksi, Ruotsissa se on silmälläpidettävä. Laidunnuksen väheneminen kuoriaisen elinpaikoilla voi aiheuttaa varjostavan kasvillisuuden muodostumisen ja sitä kautta avointa elinympäristöä vaativan lajin häviämisen. == Lähteet == == Aiheesta muualla == * The Scarabs of the Levant Luokka:Lehtisarviset Luokka:Suomesta hävinneet lajit
Bruno Kölniläinen

Bruno Kölniläinen, myös Pyhä Bruno Kölniläinen (noin 1030 – 6.lokakuuta 1101) oli Kartusiaanien sääntökunnan perustaja ja katolisen kirkon pyhimys. Hän on Calabrian ja Saksan suojeluspyhimys. Hänet kuvataan usein pääkallon, ristin tai kirjan kanssa. Bruno toimi opettajana Reimsissä, jossa hänen oppilaanaan oli muun muassa tuleva paavi Urbanus II, jonka neuvonantajana hän myöhemmin toimi. Oltuaan Reimsin hiippakunnan kanslerina hän perusti Kartusiaanien sääntökunnan. Hänelle myös tarjottiin Calabrian arkkipiispan paikkaa, mutta hän kieltäytyi. Kuolemansa jälkeen hänet haudattiin pienen Santa Marian erakkomajan hautausmaalle, josta hänen luunsa löydettiin 1513. Häntä ei varsinaisesti kanonisoitu koskaan, mutta paavi Gregorius XV sisällytti hänet pyhimyskalenteriin vuonna 1623. == Lähteet == * Luokka:Saksalaiset papit Luokka:Pyhimykset Luokka:Kölnin historia Luokka:Vuonna 1030 syntyneet Luokka:Vuonna 1101 kuolleet Luokka:Kristityt munkit
Emigrantti (maalaus)

Emigrantti on Helene Schjerfbeckin maalaus vuodelta 1918. Sen mallina on Villa Gyllenbergin taidemuseon pääopas Sue Cedercreutz-Suhosen selvitystyön perusteella ollut venäläinen kreivitär Marina de Heyden eli Marina Tšitšagov. Teos oli esillä Schjerfbeckin 150-vuotisjuhlanäyttelyssä Ateneumin taidemuseossa 2012, mutta silloin ei ollut tiedossa, kuka teoksen mallina on ollut, ja myös vuodeksi oli merkitty väärä vuosi 1917.Heimo Hatakka, Emigrantin arvoitus. Helsingin Sanomat 5.10.2013 S. C1-3 Marina de Heyden oli aikansa kohukaunotar, joka avioitui kreivi Arvid Manteuffelin kanssa, mutta oli jo siinä vaiheessa rakastunut Nikolai Sumarakov-Elstoniin. Manteuffel surmasi Sumarakov-Elstonin kaksintaistelussa. Sureva Marina oli jonkin aikaa toipumassa Suomessa Hyvinkäällä, kunnes lähti taas kiertämään Eurooppaa. Hän oli jälleen 1917–1918 Hyvinkäällä, ja silloin hän pyysi Schjerfbeckiä maalaamaan hänestä muotokuvan. Hän ei kuitenkaan noutanut kuvaa, vaan se jäi Schjerfbeckille. Maalaus oli esillä 1920 Taidesalongin kevätnäyttelyssä nimellä Emigrantti, mutta esimerkiksi Einar Reuterin teosluettelossa se on ajoitettu vuoteen 1917, ja lisäksi luettelossa on toinen maalaus, Portträtt, Fru Marina Tschitsjakov vuodelta 1918, jonka on aiemmin luultu olevan kadoksissa. Cedercreutz-Suhosen mukaan ne ovat kuitenkin sama maalaus. Muistelmissaan Rubiinit ennustavat onnettomuutta Marina de Heyden kertoo oleskelustaan Hyvinkäällä mutta ei mainitse Schjerfbeckiä. == Lähteet == Luokka:Helene Schjerfbeckin maalaukset
Difenakumi

Difenakumi on erittäin myrkyllinen 4-hydroksikumariini K-vitamiinin antagonisti antikoagulanttina toimiva myrkky. Sitä käytetään hiirien ja rottien torjuntaan. == Hoito ihmisillä == Antikoagulanttina difenakumi aiheuttaa ulkoisia ja sisäisiä verenvuotoja, jotka ilmenevät aikaisintaan 12–24 tunnin kuluttua nauttimisesta. Vasta-aineena annetaan K1 -vitamiinia. Hoito voi kestää viikkoja. Käyttöturvallisuustiedote RATAK-syötti pdf == Lähteet == == Aiheesta muualla == *Kyoto Encyclopedia of Genes and Genomes (KEGG): Difenacoum *Toxin and Toxin Target Database (T3DB): Difenacoum *ChemBlink: Difenacoum pienoiskuva|vasen|Difenakumia et al sisältävä syöttirasia. Luokka:Myrkylliset kemikaalit Luokka:Jyrsijöiden torjunta-aineet
Brasiliankirjokotinga

Brasiliankirjokotinga (Iodopleura pipra) on tityrojen heimoon kuuluva varpuslintu. Brasiliankirjokotinga on päästään, selästään ja siivistään harmaa. Kurkussa ja rinnan keskellä punaruskeaa. Koiraan kyljissä on violettia. ==Levinneisyys== Brasiliankirjokotingaa tavataan Brasilian kaakkoisosissa, ja sen kannaksi arvioitiin vuonna 2014 alle 2 500 sukukypsää yksilöä. Laji on luokiteltu erittäin uhanalaiseksi, koska se on vähenemässä elinympäristöjen tuhoutumisen takia ja sen jokainen osapopulaatio on alle 250 sukukypsän yksilön kokoinen. ==Elinympäristö== Brasiliankirjokotinga elää rannikkoalueiden, alankojen ja esivuoristojen metsissä, ja voi tulla toimeen myös luonnontilattomissa metsissä. Linnun ravintoa ovat mistelin marjat ja hyönteiset. ==Lähteet== Luokka:Tityrat Luokka:Uhanalaiset linnut
Guayanankirjokotinga

Guayanankirjokotinga (Iodopleura fusca) on tityrojen heimoon kuuluva varpuslintu. ==Levinneisyys== Guayanankirjokotingaa tavataan Brasiliassa, Ranskan Guianassa, Guyanassa, Surinamessa ja Venezuelassa. Lajia on kuvattu harvinaiseksi ja laikuttaisesti esiintyväksi, ja sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi. Lajin elinympäristöä ovat kosteat metsät ja niiden reunamaat. Väriltään guayanankirjokotinga on tumma. ==Lähteet== Luokka:Tityrat
Kirjokotinga

Kirjokotinga (Iodopleura isabellae) on tityrojen heimoon kuuluva varpuslintu. ==Levinneisyys== Kirjokotingaa tavataan Boliviassa, Brasiliassa, Kolumbiassa, Ecuadorissa, Perussa ja Venezuelassa. Lajia on kuvattu harvinaiseksi ja laikuttaisesti esiintyväksi, mutta sen kannankehitys on vakaa. Kirjokotingan ei uskota olevan vaarassa, ja se on luokiteltu elinvoimaiseksi. ==Lähteet== Luokka:Tityrat
SSV Jahn Regensburg

Sport- und Schwimmverein Jahn Regensburg e. V., joka yleisemmin tunnetaan nimellä SSV Jahn Regensburg, on saksalainen jalkapalloseura Regensburgin kaupungista. Seura perustettiin alun perin vuonna 1907 Turnerbund Regensburgin alaisuudessa. SSV Jahn Regensburg pelaa kaudella 2021–2022 Saksan toiseksi korkeimmalla sarjatasolla 2. Bundesliigassa. Se on pelannut tällä tasolla aiemmin kaudella 2003–2004 ja kaudella 2012–2013, ja vuonna 2017 se nousi uudelleen 2. Bundesliigaan. Luokka:Saksalaiset jalkapalloseurat Luokka:Baijerin jalkapallo Luokka:Regensburg Luokka:Vuonna 1907 perustetut urheiluseurat
Imru’l-Qais

pienoiskuva|Kalligrafia nimestä Imru’l-Qais. Imru’l-Qais () (k. noin 540) oli esi-islamilainen arabiankielinen runoilija ja arabiankielisen runouden perustaja. Hän on kokoelmaan Mu’allaqat sisältyvistä runoilijoista tunnetuin. Tarun mukaan hän oli isänsä, kuninkaan, nuorin poika ja alkoi runoilemisen jo nuorena. Isä ei kuitenkaan arvostanut runoja eikä pitänyt niitä sopivina kuninkaan pojalle. Isä ei myöskään pitänyt hänen elämäntyylistään, johon sisältyi naisia ja juopottelua, ja siksi karkotti hänet valtakunnastaan. Siihen aikaan arabian kielessä ei vielä ollut vakiintunutta kirjoitusjärjestelmää ja tiedot säilyvät suullisina. Tiedot hänen elästään on koottu myöhemmistä kirjoituksista, jotka on tehty näiden suullisten tarinoiden ja hänen runojensa perusteella. Tietoja on verrattu muinaisten Persian ja Bysantin valtakunnan merkittäviin historiallisiin tapahtumiin, ja niistä on koottu kuva hänen elämästään. == Lähteet == == Aiheesta muualla == * * * Luokka:Arabiankieliset runoilijat Luokka:500-luvulla syntyneet Luokka:500-luvulla kuolleet
Type 74 (panssarivaunu)

Type 74 ( nana-yon-shiki-sensha) oli Mitsubishi Heavy Industries valmistama Japanin itsepuolustusvoimien taistelupanssarivaunu, jonka tuotanto alkoi 1974 pienimuotoisesti. Tuotantosarjat muodostuivat pieniksi, mikä kasvatti vaunuyksilön kappalehintaa. Vaunualusta toimi myöhempänä myös Type 87:n runkona.Trewhitt: s. 92 Type 74:n panssarivaunuissa oli suojaus kemiallisia, biologisia ja ydinaseita vastaan. Varustukseen sisältyivät myös laser- etäisyysmittari ja tietokoneohjattu tulenosoitus. Vaunu suunniteltiin Japanin vuoristoisiin olosuhteisiin, joten siinä oli hydropneumaattinen jousitusjärjestelmä, jolla voitiin vakauttaa vaunua ammuntatilanteessa ja laajentaa korotuskulmia. Vaunussa oli kolmen hengen miehistö, johtaja, ajaja sekä ampuja. Pääaseena oli 105 mm kanuuna, jota täydensivät 7,62 mm vaunukonekivääri, 12,7 mm ilmatorjuntakonekivääri ja 2x3 suojasavunheitintä. V-10 dieselmoottori antoi 720 hv tehon (536 kW). ==Lähteet== *Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo ISBN 978-951-23-5145-9 (s. 92) === Viitteet === ==Aiheesta muualla== *http://www.militaryfactory.com/armor/detail.asp?armor_id=95 (Luettu 5.10.2013) *http://www.army-guide.com/eng/product1807.html (Luettu 5.10.2013) *http://www.military-today.com/tanks/type_74.htm (Luettu 5.10.2013) Luokka:Japanin asevoimat Luokka:Japanilaiset taistelupanssarivaunut
Luckenwalde

Luckenwalde on kaupunki Brandenburgin osavaltiossa, Saksassa. Se on Teltow- Flämingin piirikunnan pääkaupunki. Kaupungin väkiluku on 20 154 (2012). == Lähteet == == Aiheesta muualla == Luokka:Brandenburgin kunnat Luokka:Saksan kaupungit
Hannaleena Hauru

Hannaleena Hauru (s. 10. huhtikuuta 1983 Hyvinkää, Suomi) on suomalainen elokuvakäsikirjoittaja, elokuvaohjaaja ja tuottaja. Hannaleena Hauru on valmistunut medianomiksi Tampereen ammattikorkeakoulun Taiteen ja viestinnän osastolta, 2007 ja taiteen maisteriksi Aalto-yliopiston Taideteollisen korkeakoulun elokuvataiteen laitokselta 2011. Hän opiskelee dramaturgian tutkimusta puoliksi saksalaisessa Goethe Universitätissa ja puoliksi Suomessa Taideyliopistossa. Hauru on ohjannut lyhytelokuvat Jos kaadun (2007), Älä kuiskaa ystävän suuhun (2010), Säälistäjät (2014) ja Metatitanic (2018) sekä kolme pitkää elokuvaa: Lauri Mäntyvaaran tuuheet ripset (2017), Fucking with Nobody (2020) ja Parvet (2024). Parvet keräsi ensi-iltaviikonloppunaan 13 teatterissa vain 88 katsojaa. Lyhytelokuva Jos kaadun on palkittu muun muassa Uppsalan lyhytelokuvajuhlien Grand Prix'llä 2008 ja Oberhausenin elokuvajuhlien Cinema Juryn palkinnolla 2008. Fucking with Nobody sai kuusi Jussi-ehdokkuutta mukaan lukien parhaan elokuvan, parhaan ohjauksen ja parhaan käsikirjoituksen Jussi-ehdokkuuden. Lasse Poser palkittiin elokuvasta parhaan sivuosan Jussilla. Hauru on International Random Film Festivalin ja Helsingin elokuva-akatemian perustajajäsen. Hauru on toiminut myös opettajana Tampereen ammattikorkeakoulussa. == Lähteet == == Aiheesta muualla == * * * * Haurun haastattelu Hufvudstadsbladetissa 2011 Luokka:Suomalaiset elokuvakäsikirjoittajat Luokka:Suomalaiset elokuvaohjaajat Luokka:Vuonna 1983 syntyneet Luokka:Elävät henkilöt
Prenzlau

Prenzlau on kaupunki Brandenburgin osavaltiossa, Saksassa. Se on Uckermarkin piirikunnan pääkaupunki. Kaupungin asukasluku on 19 045 (2012). Kaupungin läpi virtaa Ueckerjoki. pienoiskuva|vasen|175px|Kaupunginportti ja kirkko. == Lähteet == == Aiheesta muualla == Luokka:Brandenburgin kunnat Luokka:Saksan kaupungit
Altmarkkreis Salzwedel

Altmarkkreis Salzwedel on piirikunta Saksi-Anhaltin osavaltiossa, Saksassa. Piirikunnan aluehallinto sijaitsee Salzwedelin kaupungissa. Piirikunnan naapurit ovat lännestä myötäpäivään lueteltuna Ala-Saksin osavaltiossa Gifhornin, Uelzenin ja Lüchow-Dannenberg piirikunnat, sekä Saksi-Anhaltin osavaltiossa Stendalin ja Börden piirikunnat. == Geologia == Altmarkkreis Salzwedel sijaitsee Saksi-Anhaltin osavaltion luoteisosassa. Se muodostaa piirikunnan itäpuolella olevan Stendalin piirikunnan kanssa historiallisen Altmarkin alueen. Piirikunta on jokien halkomaa maaseutualuetta, jossa on peltoja, niittyjä ja metsiä. Piirikunnan alueella oleva Arendsee on Saksi- Anhaltin syvin järvi. Pinnanmuodoltaan Altmarkkreis Salzwedel on tasaista, ja sen korkein kohta on 160 metriä korkea Hellberge. ==Vaakuna== Altmarkkreis Salzwedelin piirikunta muodostettiin vuonna 1994 kolmesta vanhasta piiristä: Gardelegen (Kreis Gardelegen), Klötze (Kreis Klötze) ja Salzwedel (Kreis Salzwedel), sekä lisäksi osa Osterburgin piiriä (Kreis Osterburg). Vasemmalla oleva punainen kotka on peruja Brandenburgin markkreivikunnan vaakunasta, johon koko Altmark on aikanaan kuulunut. Sininen leijona kuvastaa Braunschweig-Lüneburgin herttuakuntaa, johon Klötzen piiri on kuulunut. Kultainen risti on otettu Brandenburgin markkreivikunnan perustajan Albrekt Karhun kilvestä. ==Kunnat== Piirikuntaan kuuluu 13 kuntaa. *Apenburg- Winterfeld *Arendsee (kaupunki) *Beetzendorf *Dähre *Diesdorf *Gardelegen (hansakaupunki) *Jübar *Kalbe (kaupunki) *Klötze (kaupunki) *Kuhfelde *Rohrberg *Salzwedel (hansakaupunki) *Wallstawe == Lähteet == == Aiheesta muualla == * Piirikunnan verkkosivut altmarkkreis-salzwedel.de Luokka:Saksi- Anhaltin piirikunnat
Salzwedel

Salzwedel on kaupunki Saksi-Anhaltin osavaltiossa, Saksassa. Se on Altmarkkreis Salzwedelin piirikunnan pääkaupunki. Kaupungin asukasluku on 24 588 (2012). == Lähteet == == Aiheesta muualla == Luokka:Saksi-Anhaltin kunnat Luokka:Saksan kaupungit